Dave Westerhout skjøt med en dobbeltradet Browning Hi-Power i 9×19 mm klassifisert i minor powerfactor, med 13-skudds kapasitet og utrustet med sikteskinne fra BoMar. Sølvvinner Peter Maunder fra Rhodesia skjøt også med en Hi-Power i 9×19 mm, mens bronsevinner Raul Walters fra USA skjøt med en 7-skudds 1911 i det grovere kaliberet .45 ACP (11.25 mm). Norske Vidar Nakling på fjerdeplass brukte en 8-skudds SIG P210 kamret i 9×19 mm. Tommy Campbell fra USA kom på femteplass og Ray Chapman fra USA på sjetteplass, begge disse brukte 7-skudds 1911-pistoler kamret for .45 ACP på samme måte som bronsevinneren Raul Walters.